stanford-oval/wikipedia huggingface dataset:
אובי טרייס

| --- | --- |

 לידה:  14 בנובמבר 1977 (בן 46) דטרויט, ארצות הברית 
 שם לידה:  Obie Trice III 
 שם במה:  Obie Trice 
 מקום הקמה:  דטרויט 
 מוקד פעילות:  ארצות הברית 
 תקופת הפעילות:  מ-1999 
 מקום לימודים:  Cooley High School 
 סוגה:  מוזיקת היפ הופ, היפ הופ של המערב התיכון 
 חברת תקליטים:  שיידי רקורדס 
 www.obietrice.com
 פרופיל ב-IMDb
 
אובי טרייס השלישי (באנגלית: Obie Trice; נולד ב-14 בנובמבר 1977) הוא ראפר אמריקני מדטרויט, מישיגן שבארצות הברית. הוא הוחתם בחברת התקליטים של הראפר אמינם "Shady records".
חייו

אובי טרייס השלישי נולד וגדל בצד המערבי של דטרויט, מישיגן. יש לו 3 אחים. הוא ממוצא אפרו אמריקאי וגרמני. בגיל 11 הוא קיבל מאמו מכונת קריוקי והחל להשתמש בה. בגיל 14 הוא החל להשתתף ב"באטלים" בדטרויט שאירח פרוף מD-12.
אובי טרייס הוא הראפר הראשון בהיסטוריה שהחליט להשתמש בשמו האמיתי, ללא כינוי או שם במה. יחד עם זאת, הוא נחשב לאחד מהראפרים המצליחים ופורצי הדרך בארצות הברית בשנים 2002–2004.
אובי הכיר את הראפר ביזאר מלהקת D12, דרכו הגיע לאמינם והרשים אותו. אובי הוזכר לראשונה באלבום "Devil's Night" של הלהקה. אמינם אף פותח את להיטו משנת 2002 "Without Me" בקטע מהשיר "Rap Name" של אובי ("Obie Trice: real name, no gimmicks"), שנכלל כשיר בונוס בפסקול של סרטו של אמינם, 8 מייל, וחשף את אובי לקהל הרחב.
קריירה

בשנת 2000 הצטרף אובי טרייס לחברת התקליטים שיידי רקורדס של אמינם,דרכה הוציא את אלבום הבכורה שלו "Cheers" בשנת 2003, שמכר מעל למיליון עותקים בארצות הברית והגיע לסטטוס פלטינה. האלבום כלל שיתופי פעולה עם ראפרים ידועים כגון אמינם, 50 סנט, נייט דוג ובאסטה ריימס.
בשנת 2005, טרייס החל לעבוד על אלבומו השני, שכותרתו Second Round's on Me.
ב-31 בדצמבר 2005, נורה אובי פעמיים בזמן שנסע בדטרויט. אחד הכדורים פגע בראשו. הוא נלקח לבית חולים ושוחרר לאחר יום.
בשנת 2006 הוציא אובי את אלבומו השני, "Second Round's on Me", שכלל את הסינגל "Snitch" בשיתוף עם אקון. שני אלבומיו הבאים זכו להצלחה מועטה.
באפריל 2006 זמן קצר לאחר שחברו פרוף נורה למוות במועדון לילה בדטרויט, טריס נשא נאום בהלוויה של פרוף, והתייחס לבעיית האלימות.
ביוני 2008, אובי טרייס עזב את שיידי רקורדס בגלל חשש שהוא לא מקודם כראוי.
טרייס לא הסתכסך עם אמינם או עם ד"ר דרה, בניגוד לשמועות באותה העת.
ב-22 באפריל 2010, דווח שטרייס ישיק לייבל מוזיקה עצמאי משלו,ב-7 במאי.  ב-4 במאי, הוא אישר שאמינם יהיה אמן אורח מפורסם באלבומו הקרוב.
ב-5 באפריל 2011 יצא סינגל חדש של טרייס, בשם "Learn to Love".
ב-2 באוגוסט 2011, טרייס צייץ בטוויטר את תאריך היציאה של האלבום החדש שלו, 25 באוקטובר.
ב-3 באפריל 2012 שוחרר Bottoms Up. ב-7 במאי, טרייס הוציא שיר חדש מהמיקסטייפ הקרוב שלו The Hangover בשם "Get Rich Die Tryin" בהשתתפות בילאל.
ב-1 באוגוסט 2012, בראיון ל-HipHopDX, הודיע טריס שהוא עובד על אלבום שייקרא The Hangover.
ב-15 ביוני 2015, אובי טריס הוציא את הסינגל הראשון "Good Girls" מתוך The Hangover, שיצא ב-7 באוגוסט.
השיר הופק על ידי המפיק עטור פרסי הגראמי Magnedo7, שהיה אחד ממפיקי אלבום האולפן השביעי של אמינם, Recovery.
בראיון בשנת 2016, טרייס הודיע שהוא כבר מכין את אלבום האולפן החמישי שלו, אותו תכנן להוציא בהמשך השנה. ב-23 באוגוסט 2019, יצא אלבומו החמישי בשם The Fifth.
ב-10 בדצמבר 2019, הוציא רצועת דיס בשם "Spanky Hayes" נגד ניק קאנון כדי להגן על אמינם לאחר שניק קאנון הוציא שני רצועות דיס נגד אמינם. ברצועת הדיס, הוא גם קורא לשוג נייט על כך שכינה את קאנון "ה-2Pac החדש" ברצועת הדיס הראשונה שלו נגד אמינם.
דיסקוגרפיה

2003 - Cheers
2006 - Second Round's on Me
2009 - Special Reserve
2012 - Bottom's Up
The Hangover - 2015
The Fifth - 2019
אובידיו ביק

אובידיו אלכסנדרו ביק (ברומנית: Ovidiu Alexandru Bic; נולד ב-23 בפברואר 1994) הוא כדורגלן רומני המשחק בעמדת בקשר באוניברסיטת קלוז'.
קריירה

ביק, התחיל את הקריירה שלו המחלקת הנוער של ליברטי סלונטה ובקיץ 2011, ביק חתם בביהור אורדאה. ב-17 במרץ 2012, ביק ערך את הופעת הבכורה שלו בקבוצה בהפסד 2-0 לפוליטכניקה טימישוארה. ב-9 באפריל, ביק הבקיע את שער הבכורה שלו בקריירה בניצחון 0-5 נגד מרמורש.
בקיץ 2014, ביק חתם באולימפיה סאטו מורה, במדיה שיחק שנה.
בקיץ 2015, ביק חתם בגז מתאן מדיאש, עמה עלה לליגת העל הרומנית. בהמשך, שיחק גם באוניברסיטטה קראיובה וצ'ינדיה טרגובישטה.
ב-4 באוגוסט 2021, ביק חתם בעירוני קריית שמונה מליגת העל, אך בינואר 2022 חזר לקראיובה ממנה היה מושאל.
בקיץ 2022 חתם באוניברסיטת קלוז'.
תארים

הליגה הרומנית השנייה: 2015/2016
הגביע הרומני: 2017/2018, 2020/2021
הסופר קאפ הרומני: 2021
הערות שוליים

↑  שלמה וייס‏, עירוני קרית שמונה: הקשר הרומני אובידיו ביק חתם רשמית, באתר וואלה, 4 באוגוסט 2021
↑  https://www.israelhayom.co.il/sport/israeli-soccer/article/7305243
אוניברסיטת קיסקייה

| --- | --- |
אין תמונה חופשית
 אוניברסיטה פרטית
 מוטו:  Hominis beneficio cognoscere et agere (בעברית: ידע ופעולה לשירות האנושות)
 תקופת הפעילות:  1988–הווה (כ־36 שנים) 
 מייסדים:  ז'אק אדוארד אלכסיס
 בעלי תפקידים
 רקטור:  ג'קי לומארק 
 סטודנטים
 :  +3500
 מיקום
 מדינה:  האיטי האיטי
 קואורדינטות:  18°31′34″N 72°19′18″W﻿ / ﻿18.5262°N 72.3218°W﻿ / 18.5262; -72.3218
 www.uniq.edu.ht
 he
 
אוניברסיטת קיסקייה (בצרפתית: Université Quisqueya) היא אוניברסיטה פרטית, הממוקמת בבירת האיטי, פורט-או-פרנס. היא נוסדה בשנת 1988. הרקטור כיום הוא ג'קי לומארק.
מייסד האוניברסיטה הוא ז'אק אדוארד אלכסיס, שהיה גם הרקטור הראשון של האוניברסיטה, בין השנים 1990–1995, ולימים היה ראש ממשלת האיטי. האוניברסיטה נחשבת לאוניברסיטה הפרטית הטובה והמובילה ביותר בהאיטי.
אטימולוגיה

קיסקייה, שפירושו "דבר נהדר" או "ארץ גדולה", הוא אחד משמותיו הקודמים של האי היספניולה, הכולל את האיטי ואת הרפובליקה הדומיניקנית.
היסטוריה

האוניברסיטה הוקמה בשנת 1988, על ידי ז'אק אדוארד אלכסיס, לימים ראש ממשלת האיטי. אלכסיס היה גם הרקטור הראשון של האוניברסיטה, בין 1990 ל-1995.
מאז 1993, האוניברסיטה מנוהלת על ידי קרן Educat-uniQ. המוסד הצליח להתגבר על כל האסונות הפוליטיים והטבעיים איתם התמודד, וזכה למוניטין של האוניברסיטה הפרטית המובילה בהאיטי.
למרות ההשפעות של רעידת האדמה בשנת 2010, כאשר מספר הסטודנטים צנח ל-721, עד שנת 2015 גדלו ההרשמות למספר שיא של 3,500 סטודנטים.
בשנת 2011, נוסד המרכז ליזמות וחדשנות באוניברסיטה. המרכז נתמך בתחילה על ידי קרן קלינטון בוש האיטי.
סקירה

האוניברסיטה אינה בעלת שייכות פוליטית או דתית. המוטו של האוניברסיטה הוא "Hominis beneficio cognoscere et agere", ובתרגום לעברית: "ידע ופעולה לשירות האנושות".
באוניברסיטה ישנם שישה תחומי לימוד עיקריים: חקלאות וסביבה, ניהול וכלכלה, הנדסה ואדריכלות, משפטים ומדעי המדינה וחינוך ומדעי הבריאות. האוניברסיטה מציעה תארים ראשונים ותארים שניים. האוניברסיטה מקדמת במיוחד יזמות ופיתוח כלכלי.
ישנם כ-360 עובדי הוראה באוניברסיטה ומעל 3500 סטודנטים.
בוגרים מפורסמים

ז'ובנל מואיז, נשיא האיטי שנרצח ב-7 ביולי 2021..
מרטין מואיז, רעייתו של ז'ובנל מואיז.
אריאל אנרי, ראש ממשלת האיטי ונשיאה בפועל.
ראו גם

האוניברסיטה האמריקאית של הקריביים
הערות שוליים

1 2 3  Michael R. Hall, Historical Dictionary of Haiti, Scarecrow Press, 2012-01-12, ISBN 978-0-8108-7549-4. (באנגלית)
↑  Qui est Ariel Henry, le nouveau premier ministre de Jovenel Moïse?, Le Nouvelliste (בצרפתית)
↑  Haiti - Politic : Who is Ariel Henry ? - HaitiLibre.com : Haiti news 7/7, www.haitilibre.com
| --- | --- |
בקרת זהויות :  GND: 1115679384  ISNI: 0000 0004 6016 3979  LCCN: no2001019314  MusicBrainz: 26624da9-c140-4232-ae94-c9470860a46a  VIAF: 156265059   WorldCat (עם VIAF): 156265059
אדווין גיאסי

אדווין אופונג אנאנה-גיאסי (באנגלית: Edwin Oppong Anane-Gyasi; נולד ב-1 ביולי 1991 באמסטרדם שבהולנד) הוא כדורגלן גאנאי, יליד הולנד, המשחק כקשר כנף בנבחרת גאנה ובקוקסי.
קריירת מועדונים

בראשית הקריירה שלו שיחק גיאסי במספר מועדונים הולנדיים, בהם א.ז. אלקמאר, טלסטאר ספורטקלאב, דה חראפסחאפ, טוונטה, הראקלס אלמלו ורודה.
לאחר מכן, שיחק באולסון, צסק"א סופיה, דאלאס, סמסונספור ובולוספור.
ב-8 ביולי 2021 חתם גיאסי בבית"ר ירושלים מליגת העל.
ב-26 בינואר 2022 שוחרר מביתר עקב מצבה הכלכלי הרעוע.
קריירה בינלאומית

ב-5 בספטמבר 2017 ערך גיאסי את הופעת הבכורה שלו בנבחרת גאנה, בניצחון 1–5 על נבחרת הרפובליקה של קונגו במסגרת מוקדמות מונדיאל 2018. ב-17 בנובמבר 2017 הבקיע גיאסי את שער הבכורה שלו בנבחרת, בתיקו 1-1 נגד נבחרת מצרים, גם הוא במסגרת מוקדמות מונדיאל 2018.
אדריכלות פוסט-מודרנית

| --- | --- |

פיאצה ד'איטליה, ניו אורלינס, לואיזיאנה, אדריכל צ'רלס מור (אנ')
 מידע כללי
 תקופה:  המאה ה-20
 טווח תאריכים:  המחצית השנייה של המאה ה-20
 מבנים עיקריים:  בית המשפט המחוזי בנצרת
 סגנון אדריכלות קודם:  אדריכלות מודרנית
 סגנון האדריכלות הבא:  אדריכלות עכשווית (אנ')
בניין AT&T בניו יורק שתכנן פיליפ ג'ונסון
האדריכלות הפוסט-מודרנית היא הסגנון האדריכלי העוקב לאדריכלות המודרנית של המאה ה־20 שהתפתח בשנות ה־60 כאנטיתזה לסגנון זה ומבטא את עקרונות הפוסטמודרניזם.
באמצע שנות השישים בערך, האדריכלות המודרנית, שבתחילת המאה נחשבה מהפכנית, התקשתה לעמוד מול אתגרי העולם המערבי המתפתח במהירות. תנועות ורעיונות חדשים צצו במהרה והעמידו את המודרניזם תחת בחינה מחודשת תוך מתן מענה לצרכים סביבתיים וחברתיים חדשים שהאדריכלות המודרנית נראתה כמיושנת ולא יכלה להם.
הפוסט-מודרניזם היא תנועה שצמחה מתוך הרוח המסחרית-קפיטליסטית של ארצות הברית. חלוצי תנועת הפוסט-מודרניזם הם האדריכלים מייקל גרייבס, צ'ארלס מור ורוברט ונטורי, שאף פרסם ספר ב-1966 ובו מתקיימת פעולת הנחת היסודות של התנועה הפוסט-מודרנית:
אדריכלות המייצגת עושר ושפע – כזו הנותנת מענה לתרבות האמריקאית הצרכנית ושמה דגש על ייצור אסתטי של המוצר האדריכלי כחלק בלתי נפרד מהמוצר עצמו.
אדריכלות מושרשת – כלומר בנייה מתוך רעיונות המושרשים בתרבות המערבית.
עונה לצורכי המקום – גם אם במחיר של ביטול הצורה הטהורה והנקייה של המבנה (ערך מודרני מובהק).
בתגובה לאמירה "Less is more" ("פחות זה יותר"), רעיון מודרני מובהק המצוטט מפי מיס ואן דר רוהה, אמר ונטורי "Less is a bore" ("פחות הוא שיעמום").
עקרונות נוספים של הפוסט-מודרניזם הם:
אדריכלות כוללנית – שימוש באלמנטים צורניים דומיננטיים וערבוב בין סגנונות ללא חשש מהפרכת הרצינות של המודרניזם. אדריכלות יכולה להכיל בתוכה הומור ושעשוע, שהם חלק מתוך כלל חוויות ורגשות האדם בחייו.
שימוש בסמלים ודימויים לטובת הלקוח – אדריכלות מסחרית. כהרחבה לייצוג העושר והשפע, הרוח הצרכנית היא לעשות הכול ובגדול תוך כדי משיכת תשומת לב מקסימלית. רעיון ה-”look at me!”.
אקלקטיות – שימוש בחומרים זולים ויקרים, קולאז' פלורליסטי של תרבויות הנובע מן הגלובליזציה של העולם – העולם מאבד מערכי האתניות המקומית הטהורה והופך לכוללני.
כיום איבדה התנועה מכוח מקוריותה וחזונה הפלורליסטי. מבקריה טוענים כי התנועה לוקה ביכולתה להגיע לכלל מערכת חוקים ושפה אחידים. כלומר בשל הפלורליזם והאקלקטיות וללא מערכת היררכית אחת של חוקים נוצר מצב של חוסר אחידות וחוסר עקביות.
אדריכלים בולטים נוספים בזרם זה הם ג'יימס סטירלינג, האנס הוליין, פיליפ ג'ונסון, ריקארדו בופיל וקבוצות MVRDV וארקיטקטוניקה.
גלריה

תחנת הרכבת Charing Cross בלונדון, אדריכל טרי פארל
בניין משרדים בפורטלנד, אדריכל מייקל גרייבס
אקדמיה למוזיקה בשטוטגרט, אדריכל ג'יימס סטירלינג
היכל המשפט בנצרת בתכנון שולמית נדלר, שמואל ביקסון ומשה גיל
דה-קונסטרוקטיביזם

סגנון אדריכלי שצמח מתוך הפוסט-מודרניזם הוא סגנון הדה-קונסטרוקטיביזם. האדריכלות הדה-קונסטרוקטיבית מנסה לבצע מניפולציות בצורה ובחלל וליצור מעטפת בניין ומערכת חללים השוברת את האקסיומות והמוסכמות הקודמות באדריכלות מסוג שהוא. יש המשווים את תפיסה זו לתפישה המחשבתית החדשה שהולידו הגאומטריה הלא-אוקלידית ותורת היחסות. הדה-קונסטרוקטיביזם יוצר מצב שהמקום או המבנה יכולים להתייחס אחרת לגמרי לכיוונים שונים ולאנשים המגיעים מאותם כיוונים ומפרשים אחרת את המרחב הפיזי.
הבנייה והתכנון של מבנים דה-קונסטרוקטיביסטים לא הייתה מתאפשרת אלמלא הטכנולוגיה של העידן הנוכחי. הצורות החדשניות של אדריכלות זו הן כמעט בלתי אפשריות לתכנון ללא עבודה רבה בעזרת תוכנות מחשב תלת־ממדיות המסייעות בתהליך התכנון. הכלים המסורתיים המשמשים את האדריכל לתכנון: תוכניות, חזיתות, חתכים וכדומה, הופכים להיות בלתי רלוונטיים במקרים רבים.
סגנון ההיי טק

אדריכלות ההיי-טק הוא כינוי לסגנון אדריכלי נוסף אשר החל להתפתח בשנות ה-60 יחד עם התפתחות הפוסט-מודרניזם. חשוב לציין כי להבדיל מהדה-קונסטרוקטיביזם, סגנון זה אינו תנועה רשמית או זרם מובהק של אדריכלות אלא חלק מהפוסט-מודרניזם. למעשה האדריכלים הנחשבים לבולטים ביותר כיום בבנייה בטכנולוגיות מתקדמות, כמו נורמן פוסטר וריצ'רד רוג'רס אינם רואים עצמם ככאלה. עם זאת, ניתן לאפיין את הסגנון בבנייה בטכנולוגיה מתקדמת, אשר משתמשת בעיקר בחומרים קלים וחדשניים לבנייה ופרטי בניין אשר התאפשרו רק לאחר התפתחות התעשייה של העשורים האחרונים.
סגנון בנייה זה מייצג את האתוס של לודוויג מיס ון דר רוהה שהאמין כי אדריכלות מודרנית חייבת לייצג את הטכנולוגיה של זמנה. למשנה נוספת של מיס - "אלוהים נמצא בפרטים" - השפעה רבה גם כן על התכנון עתיר הטכנולוגיה. התפתחות המחשב יחד עם תוכנות שונות מאפשרות לא רק לבנות אלא גם לתכנן מבנים ופרטים שלא ניתן היה לתכנן בעבר.
באדריכלות ההיי טק נעשה פעמים רבות שילוב בין חומרים מסורתיים לבין חומרים "טכנולוגיים" יותר ובכך מפתחים שיטות בנייה ופרטי חיבור מעניינים בין חומרים שונים בעלי תכונות שונות לטובת בנייה שחייבת בסופו של דבר להיות יציבה ופונקציונלית.
אחת מאבני הדרך החשובות באדריכלות ההיי-טק היא מרכז פומפידו בפריז אשר תכננו האדריכלים רנצו פיאנו וריצ'רד רוג'רס ובנייתו הושלמה בשנת 1977. במבנה זה מודגשת שיטת הבנייה של הבניין ומערכות הבניין מוחצנות באופן שאף עורר את כעסם של הפריזאים בעת הקמתו.

מבנה נוסף ראוי לציון הוא מוזיאון גוגנהיים בילבאו שתוכנן על ידי פרנק גרי. צורתו של מבנה זה היא כזו שלא ניתן היה לממשו לפני הפיתוח של תוכנות תלת-ממדיות מתאימות אשר מאפשרות תכנון שכזה. בנוסף, משתמש מבנה זה בחומר חדש לחלוטין בתעשיית הבנייה, טיטניום, כדי לצפות את חוץ המבנה. יש הרואים במבנה פוסט-מודרני זה גם ביטוי לתנועת הדה-קונסטרוקטיביזם לכן ההפרדה אינה ברורה. 

לעומת זאת, יש הרואים בבניינים מוקדמים בהרבה, כגון מגדל אייפל וארמון הבדולח, כחלוצים האמיתיים של אדריכלות זו.
ראו גם

רגיונליזם ביקורתי
"הבית הרוקד" הדה-קונסטרוקטיביסטי, פראג, צ'כיה. האדריכל: פרנק גרי
אוסקר טנר

| --- | --- |
אין תמונה חופשית
 לידה:  5 באפריל 1880 לבוב, האימפריה האוסטרו-הונגרית 
 פטירה:  24 בדצמבר 1948 (בגיל 68)
 מדינה:  גרמניה,ארצות הברית
 הערות:  יהודי
 
אוסקר טנר  (בגרמנית: Oscar Tenner;‏ 5 באפריל 1880 – 24 בדצמבר 1948) היה שחמטאי יהודי-גרמני-אמריקאי.
קריירה

בתחילת הקריירה השחמטאית שיחק טנר במספר תחרויות בגרמניה. הוא ניצח במוקדמות והגיע למקום הרביעי בתחרות המבורג 1910, הגיע שביעי בתחרות ברלין 1911 (קארל אהוס ניצח), חלק מקום 9-10 בתחרות ורוצלב 1912 (ברנהרד גרגורי ניצח) , חלק מקום שלישי בתחרות יונגבונצלאו בשנת 1913 (קארל הרומאדקה ניצח) וחלק מקום 2-3 עם איליה רבינוביץ, אחרי המנצח הלגואה בתחרות מאנהיים 1914.
לאחר מלחמת העולם הראשונה חלק טנר מקום 6-7 בתחרות ברלין 1922 (ניצח: פרידריך זמיש) ולאחר מכן היגר לארצות הברית. שם שיחק פעמים רבות בתחרויות מועדון מנהטן ובתחרויות אחרות בניו-יורק. טנר חלק מקום 4-5 בתחרות בשנת 1922 (ניצח: מוריס שפירו), הגיע למקום החמישי בתחרות בשנת 1923 שבה ניצח אוסקר חאייס. טנר חלק מקום 7-8 בתחרות הופאטקונג בשנת 1923 (הקונגרס האמריקאי התשיעי, ניצחו אברהם קופצ'יק ופרנק מרשל .
טנר הגיע שני, אחרי חוסה ראול קפבלנקה וחלק מקום חמישי בתחרות בשנת 1924 בה ניצח אברהם קופצ'יק. בשנת 1925 חלק מקום 6-8 בתחרות בה ניצח אברהם קופצ'יק, בשנת 1926 הגיע למקום העשירי בתחרות בה ניצח גזה מארוצי וחלק מקום 8-9 בתחרות בשנת 1928 בה ניצח אלכסנדר קויץ', באותה שנה הגיע למקום השמיני בתחרות חוף בריידלי (ניצח: אברהם קופצ'יק).
לאחר מלחמת העולם השנייה השתתף טנר באליפות הפתוחה של ארצות הברית בשנת 1948 שם הגיע למקום ה-41, זאת בהיותו בן 68. בתחרות ניצח אדמס ויוור.
אוניברסיטת קלגנפורט

| --- | --- |


 מבנה אדריכלי
 מוטו:  Per aspera ad astra 
 תקופת הפעילות:  1970–הווה (כ־54 שנים) 
 בעלי תפקידים
 רקטור:  היינריך ס. מאייר
 סגל:  כ-400 מורים
 סטודנטים
 :  כ 7,000 (2004)
 מיקום
 מיקום:  קלגנפורט, אוסטריה
 מדינה:  אוסטריה אוסטריה
 קואורדינטות:  46°36′59″N 14°15′54″E﻿ / ﻿46.616388888889°N 14.265°E﻿ / 46.616388888889; 14.265
 www.aau.at
  (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהאוניברסיטת קלגנפורט(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.אוניברסיטת קלגנפורט
 
אוניברסיטת קלגנפורט (בגרמנית: Universität Klagenfurt) היא אוניברסיטה בעיר קלגנפורט שבאוסטריה. האוניברסיטה הוקמה בשנת 1971 והחלה את דרכה כמכללה ללימודי חינוך. מאז אוקטובר 2004 השם הרשמי של האוניברסיטה בגרמנית הוא "האוניברסיטה האלפית-אדריאטית של קלגנפורט" (Alpen-Adria Universität Klagenfurt) על מנת להדגיש את הקשרים הבין-תרבותיים בין האלפים והים האדריאטי הנמצאים שניהם בקרבת העיר. נכון ל-2018 לומדים באוניברסיטה יותר מ-11,600 סטודנטים והסגל מונה כ-1,500 מרצים, חוקרים ואנשי הנהלה.
האוניברסיטה שוכנת במבנה הצופה על אגם ורטר.
חלוקה

באוניברסיטה ישנן ארבע פקולטות:
חלוקה > הפקולטה למדעי תרבות

הפקולטה ללימודי תרבות כוללת אחת עשרה מחלקות בתחום מדעי הרוח והחברה, ומרכז פקולטה אחד.
מחלקה ללימודי השפה האנגלית וללימודי אמריקה
מחלקה לחקר החינוך
מחלקה לחקר השפה הגרמנית
מחלקה רוברט מוסיל לחקר הספרות – ארכיון קרינתיה
מחלקה להיסטוריה
מחלקה לניתוח תרבותי
מחלקה לחקר אמצעי התקשורת ולחקר התקשורת
מחלקה לפילוסופיה
מחלקה לפסיכולוגיה
מחלקה לחקר שפות רומאניות
מחלקה לחקר שפות סלאביות
מרכז פקולטה לחקר שפת סימנים ותקשורת לקויי שמיעה
חלוקה > הפקולטה לכלכלה

תחום העיסוק העיקרי של הפקולטה הוא מנהל עסקים, והוא נחקר בשילוב עם משפטים, סוציולוגיה, כלכלה לאומית וגאוגרפיה (גם כלכלית).
מחלקה לניהול פיננסי
מחלקה לגאוגרפיה ולמדעי האזור
מחלקה לניהול חדשנות ולתאגוד
מחלקה למנהל עסקים ציבורי
מחלקה לניהול ארגונים, משאבי אנוש ושירותים
מחלקה לניהול מוצרים, אנרגיה וסביבה
מחלקה למשפטים
מחלקה לסוציולוגיה
מחלקה למנהל עסקים
מחלקה לכלכלה לאומית
חלוקה > הפקולטה למחקר בינתחומי ולהוראה

הפקולטה למחקר בינתחומי ולהוראה (IFF) עוסקת בפיתוח של מחקר, הוראה וארגון. מטרתה היא לטפל בבעיות חברתיות נבחרות, באמצעות תכנון תהליכי מחקר ולמידה מתאימים.
מחלקה לחקר מדע
מחלקה להתפתחות חינוכית ולהתפתחות הוראה
מחלקה לתקשורת מדע ולחקר השכלה גבוהה
חלוקה > הפקולטה למדעי טכניים

הפקולטה עוסקת במחקר ובהוראה בתחומי מדעי המחשב, טכנולוגיות מידע ותקשורת ומתמטיקה הנדסית, והוקמה בינואר 2007. היא פוצלה מתוך הפקולטה "לכלכלה ולמדעי המחשב", וכוללת תחומי מחקר שלא נחקרו במסגרת הפקולטה הקודמת. בסך הכל מורכבת הפקולטה מתשע מחלקות ומציעה ארבע תוכניות המעניקות תואר בוגר אוניברסיטה, ארבע תוכניות המעניקות תעודת מוסמך אוניברסיטה, שתי תוכניות לדוקטורט ושתי תוכניות הכשרה למורים.
מחלקה למדעי המחשב יישומיים
מחלקה למערכות מחשוב
מחלקה להוראת מחשבים
מחלקה לטכנולוגיית מידע
מחלקה למערכות טכנולוגיות חכמות
מחלקה למתמטיקה
מחלקה להוראת המתמטיקה
מחלקה לסטטיסטיקה
מחלקה למערכות מרושתות ולמערכות משובצות מחשב
הערות שוליים

↑  UNIVERSITÄT באתר אוניברסיטת קלגנפורט (בגרמנית)
| --- | --- |
בקרת זהויות :  NLI: 987008682089605171  GND: 2141933-4  ISNI: 0000 0001 2196 3349  LCCN: n2004141271  NKC: ko2009492752  VIAF: 159810242   WorldCat (עם VIAF): 159810242
אדווין ג'ונסון

אדווין קרל ג'ונסון (באנגלית: Edwin Carl Johnson‏; 1 בינואר 1884 – 30 במאי 1970) היה פוליטיקאי אמריקאי, שכיהן כחבר הסנאט של ארצות הברית מטעם מדינת קולורדו. נוסף על כך, היה ג'ונסון מושל קולורדו: פעם ראשונה טרם כהונתו בסנאט, ובפעם השנייה כיהן אחרי תום כהונתו בקונגרס של ארצות הברית.
ביוגרפיה

אדווין קרל ג'ונסון נולד בעיר סקנדיה, השוכנת במחוז ריפבליק שבצפון קנזס. בילדותו עבר עם משפחתו ללינקולן שבנברסקה. ג'ונסון למד בבית הספר התיכון של לינקולן אצל ויליאם ג'נינגס ברייאן, שהיה שם מורה מחליף. לאחר סיום לימודיו ב-1903, הגשים ג'ונסון את חלומו להיות איש מסילות הברזל, ואחרי תפקידים רבים שמילא היה מסדיר תנועת הרכבות בכפר פאירמונט שבמחוז פילמור בדרום מזרח נברסקה. ב-1909 ג'ונסון חלה בשחפת והומלץ לו לעבור לקולורדו, שם האמין שהאקלים יטיב עם מצבו הרפואי.
החל מ-1923 שירת ג'ונסון בבית הנבחרים של קולורדו במשך ארבע קדנציות ובשנים 1931–1933 היה סגן מושל קולורדו. במשך 18 שנה היה ג'ונסון אחד משני נציגיה של קולורדו בסנאט של ארצות הברית, במהלכן היה מבקר ידוע של מדיניות הניו דיל שהנהיג נשיא ארצות הברית פרנקלין דלאנו רוזוולט. ג'ונסון כיהן כמושל קולורדו ה-26 וה-34 מינואר 1933 עד ינואר 1937 בתקופת הכהונה הראשונה, ובתקופת הכהונה השנייה כיהן בשנים 1955–1957. במהלך כהונתו כמושל התמודד עם הקשיים איתם התמודדו אזרחי קולורדו בעקבות השפל הגדול. הוא קבע את סדר היום הרפורמי שלו וארגן מחדש את ממשלת המדינה. תוכניותיו כללו בניית כבישים בגובה 20 מיליון דולר אמריקני, רפורמה במערך השירות האזרחי, הפחתת מסים ושמירה על איזון תקציבי.
ג'ונסון נודע בעיקר בגלל נאומו במליאת הסנאט בו מתח ביקורת על הרומן מחוץ לנישואים של שחקנית הקולנוע אינגריד ברגמן, שבאותה תקופה הייתה נשואה לפטר לינדסטרום וניהלה במקביל רומן עם הבמאי האיטלקי רוברטו רוסליני. נאומו של ג'ונסון הכה גלים וכתוצאה ממנו נאלצה ברגמן להתגורר באירופה במשך כמה שנים עד לשובה להוליווד בשביל הסרט "אנטסטסיה". ב-1972 הביע הסנאטור צ'ארלס פרסי מאילינוי התנצלות בשם הקונגרס של ארצות הברית על ההתקפה שנערכה על ברגמן 22 שנים קודם לכן קודם לכן.
בשנים 1947–1955 היה ג'ונסון נשיא "הליגה המערבית", שאיגדה בתוכו מספר ליגות בייסבול זניחות ממערב ארצות הברית. הוא היה גורם מרכזי בבניית האצטדיון "היי מייל", וב-1968 נכנס אל היכל התהילה של הספורט בקולורדו. הוא נפטר בדנוור, בן 86 במותו. ג'ונסון נטמן במוזוליאום פיירמונט שבבית העלמין בדנוור.
הערות שוליים

↑  ביוגרפיה באתר אגודת המושלים הלאומית (באנגלית)
↑  EDWIN C. JOHNSON, EX‐SENATOR, DEAD, באתר הניו יורק טיימס, 31 במאי 1970 (באנגלית)
↑  אדווין קרל ג'ונסון, באתר "Find a Grave" (באנגלית)
| --- | --- |
בקרת זהויות :  GND: 1201163463  LCCN: no2011132129  NARA: 16874725  SNAC: w66d7ffp  US Congress: J000127  VIAF: 175304578   WorldCat (עם VIAF): 175304578
אדווין אנקרנסיון

אדווין אנקרנסיון (באנגלית: Edwin Elpidio Encarnación; נולד ב-7 בינואר 1983 בלה רומנה, הרפובליקה הדומיניקנית) הוא שחקן בייסבול בקבוצת ניו יורק יאנקיז מהמייג'ור ליג בייסבול. הוא חובט וזורק ביד ימין.
קריירה מקצועית > סינסינטי רדס - 2005-2009

אנקרנסיון נבחר בסיבוב התשיעי בדראפט החובבים של שנת 2000 על ידי הטקסס ריינג'רס וחתם עימם. ב-15 ביוני נסחר לסינסינטי רדס יחד עם רובן מטאו בתמורה למגיש רוב בל. את משחקו הראשון במייג'ור ליג שיחק ב-24 ביוני 2005 והמשיך לשחק ב-69 משחקים בעונה. את העונה סיים עם ממוצע חבטות של .232 ותשע הום ראנס.
את עונת 2007 החל אנקרנסיון באופן איטי, כאשר מתקשה לחבוט מעל .200. המצב הוביל להושבתו של אנקרנסיון כדי לתת לכוכב הקבוצה ריאן פריל יותר זמן משחק, בסופו של דבר יותר התחלות לג'וש המילטון בשדה המרכזי לאחר שזה ניסה לתקן את התדמית הרעה שלו באותה התקופה. בסופו של דבר החליט בעלי הקבוצה להושיב את אנקרנסיון לאחר שלא תפס כדור מהאוויר. לאחר המקרה הורד אנקרנסיון למיינור ליג, בו היה למשך 12 ימים עד שהוחזר למייג'ור ליג ב-22 במאי אותה השנה. הוא סיים את העונה חובט .289. בעונת 2008 ביצע אנקרנסיון 23 טעויות ב-143 משחקים, אך למרות זאת חבט שיא אישי של 26 הום ראנס.
בעונת 2009 הסביר אנקרנסיון כי אינו רוצה להיות חובט שמנסה לחבוט הום ראן כל פעם שמגיע לחבטה, תדמית שדבקה בו באותן השנים. אך ב-1 במאי אותה עונה היה לאנקרנסיון את ממוצע החבטות הנמוך ביותר בליגה, .127. למשך חודש לא שיחק אנקרנסיון עקב יד שבורה, אך כאשר חזר ראה הצלחה רבה. תוך 12 משחקים עלה ממוצעו ל-.228.
קריירה מקצועית > טורונטו בלו ג'ייז - 2009-היום

ב-31 ביולי נסחר אנקרסיון לטורונטו בלו ג'ייז יחד עם שני שחקנים נוספים תמורת סקוט רולן. אנקרנסיון סבל ממספר כוויות במצחו לאחר שחזיז פגע והתפוצץ ליד פיו. לאחר שנוקה ורופא בביתו ברפובליקה הדומיניקנית נשלח לבית חולים במיאמי, ושוחרר כעבור יומיים.
אנקרנסיון פיספס 30 משחקים בעונת 2010, לאחר פציעה בידו הימנית. בחבטה הראשונה שלו לאחר הפציעה, ב-18 במאי חבט אנקרנסיון הום ראן נגד המינסוטה טווינס. ב-21 במאי חבט שלוש הום ראנס נגד האריזונה דיאמונדבקס בשלוש חבטות ברצף. ב-20 ביוני לאחר הפסד לסן פרנסיסקו ג'איינטס הורד למיינור ליג לאס וגאס, ובמהלך מפתיע הושם בשאלה (השמה בשאלה היא מצב בו השחקן עדיין חלק ממועדון כלשהו, אך לא חלק משום קבוצה פעילה בו). הוא לבסוף נרשם בלאס וגאס, אך הוחזר ב-3 ביולי לאחר הופעה מאכזבת ממחליפו. ביום האחרון של העונה, חבט את ההום ראן המאה של הקריירה שלו, נגד המינסוטה טווינס, והפך לשחקן השביעי בבלו ג'ייז לחבוט 20 הום ראנס, יחד עם חוזה באוטיסטה ואחרים.
לאחר סוף העונה נגמר חוזהו של אנקרנסיון והוא הפך לשחקן חופשי. האוקלנד אתלטיקס חתמו עמו חוזה ב-12 בנובמבר, אך החוזה לא שרד חודש ואנקרנסיון שוחרר מחדש ב-2 בדצמבר. ב-16 בדצמבר חתם מחדש עם הבלו ג'ייז לחוזה של שנה אחת בשווי 2.5 מיליון דולר עם אופציה של 3.5 מיליון דולר ל-2012. את העונה החל בבסיס שלישי שכן חוזה באוטיסטה עבר לשדה הימני, וסבל מבעיות רבות בהגנה, עד שהושם לראשונה בעמדת החובט הייעודי, בה מצא את עושרו. במשחק נגד הבוסטון רד סוקס קבע שיא אישי חדש לדאבלים בעונה, עם 34. ב-22 בספטמבר חבט אנקרנסיון ווק-אוף הום ראן מהלוס אנג'לס איינג'לס מאנהיים שפגע בשלט פרסומת. בעונה גם קבע שיא חדש בבסיסים גנובים, עם 8.
את עונת 2012 התחיל אנקרנסיון ברגל ימין, בעודו עובר את חוזה באוטיסטה במספר ההום ראנס. במשחק נגד הסיאטל מארינרס חבט את הגרנד סלאם הרביעי בקריירה שלו, מוביל את הבלו ג'ייז לניצחון 7-0. ב-30 באפריל חבט את הום ראן נוסף, את הראשון מהמגיש היפני יו דארוויש של הטקסס ריינג'רס. במשחק נגד המילווקי ברוארס היה אנקרנסיון האחרון לחבוט הום בסט שלושת ההום ראנס ברצף, לאחר חוזה באוטיסטה וקולבי רסמוס, הפעם השישית בהיסטוריה של המועדון. ב-12 ביולי חתם על המשכת חוזהו לשלוש שנים בשווי 27 מיליון דולר. בסוף החודש חבט את ההום ראן 29 שלו, הופך להיות השלישי בליגה עם שיאו האישי החדש. ב-13 בספטמבר חבט את ההום ראן ה-40 שלו מפליקס הרננדז של הסיאטל מארינרס כחלק מניצחון 12-3, אך לאחר מכן ירד ממוצע החבטות שלו עד אשר נפצע וסיים את העונה עם 42 הום ראנס ו-110 RBI, יחד עם 13 בסיסים גנובים וממוצע של .280.
אנקרנסיון עם הסינסינטי רדס
אנקרנסיון לוחץ את ידו של מאמן הבסיס השלישי בריאן באטרפילד לאחר חבטת הום ראן